Bu guri nakeuh saboh peunajôh nyang kayém tateumèe jeuët keu peunajôh beungöh di Acèh. Bu nyan nakeuh bu nibak breuëh bit nyang geutaguën ngön pati santan u, geutamah lom ngön meubagoë aweuëh nyang kayém geungui lam peunajôh laén bak reusam ureuëng Acèh.
Keu teumön bu guri nyan kayém takalon geupajôh ngön sië manök atawa sië iték taguën putéh, eungkôt teucrôh atawa boh manök teulawok sambai, cr'ah boh reuteuëk atawa udeuëng taucô, cang boh timon, mi hun ngön aneuk kacang teulheuë, geutamah lom keurupuk udeuëng atawa keurupuk muliëng meubacut.[1]